Diari Oficial de la Generalitat Valenciana


Sumari del DOGV 9160, del 26-08-2021 (2021/8750)

Informació pública de la modificació puntual del Pla general d'ordenació urbana de València de la parcel·la situada entre els carrers d'Ángel Villena, Bomber Ramón Duart i Actor Antonio Ferrandis (text refós). Expedient 03346/2021/262.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9160

Data del DOGV
:   26-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8750


Data del document
:   18-08-2021

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la modificació puntual del Pla general d'ordenació urbana de València de la parcel·la situada entre els carrers d'Ángel Villena, Bomber Ramón Duart i Actor Antonio Ferrandis (text refós). Expedient 03799/2021/262. [2021/8750]  
El Ple de l'Ajuntament de València, en la sessió del 29 de juliol de 2021, va adoptar l'acord que, en la part dispositiva, diu el següent:  
  
«Primer. Iniciar el procés de consulta a les administracions públiques afectades i persones interessades en la modificació puntual del Pla general d'ordenació urbana de València de la parcel·la situada entre els carrers Ángel Villena, Bomber Ramón Duart i Actor Antonio Ferrandis (text refós), presentada per la mercantil LICAMPA 3166 LL el 14 de juny de 2021, i sotmetre-la a informació pública durant un termini de 45 dies, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la seua consulta.  
Segon. Sol·licitar informe als serveis municipals de Patrimoni, Mobilitat Sostenible, Jardineria Sostenible, i OCOVAL a l'objecte que aquest últim recapte, remeta i coordine els informes preceptius de les entitats subministradores dels serveis públics urbans que pogueren resultar afectats.  
Tercer. Comunicar l'inici de la fase de consulta als interessats que han format part en el procediment d'aprovació de l'anterior modificació puntual del planejament en l'àmbit afectat, sent els que es relacionen a continuació: Associació de Veïns de Russafa, Associació de Comerciants i Professionals de Russafa i Gran Via, av. La Plata- Amado Granell i adjacents, Equip de Rugbi Les Abelles, i València Basket Club.  
  
Quart. Procedir a la inserció en la pàgina web municipal (www.valencia.es) de la documentació sotmesa a informació pública, i posar-la a la disposició del públic en l'Oficina Municipal d'Informació Urbanística, situada en la planta baixa de l'edifici municipal de l'antiga Fàbrica de Tabacs, al carrer Amadeu de Savoia, núm. 11.»  
I de conformitat amb el que establix l'article 61.1, lletra b del text refós de la Llei d'ordenació del territori, urbanisme i paisatge, aprovat per Decret Legislatiu 1/2021, de 18 de juny, del Consell, s'obri el període de consultes i informació pública per a presentar al·legacions durant un termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme (www.valencia.es/urbanisme), en compliment de l'article 55.2 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, del Consell.  
  
València, 18 d'agost de 2021.- El secretari: Francisco Javier Vila Biosca.